laion/Wikipedia-Exotic huggingface dataset:
אוור אנדרסון

אוור גאבו אנדרסון (באנגלית: Ever Gabo Anderson; נולדה ב-3 בנובמבר 2007) היא שחקנית ודוגמנית אמריקאית. אנדרסון נולד בלוס אנג'לס, קליפורניה, בתם של השחקנית מילה יובוביץ' ושל במאי הקולנוע האנגלי פול וו. אס. אנדרסון (אנ'). יש לה שתי אחיות צעירות יותר, דשיאל ואוסיאן. היא ממוצא רוסי וסרבי דרך אמה, וממוצא אנגלי דרך אביה. הוריה ניסו להרתיע אותה מלהיכנס למשחק אך לא ניתן היה להניא אותה מהחלטתה. בגיל תשע, היא הצטלמה לשער של ווג במביני, בתמונה שצולמה על ידי אלן פון אונוורת'. היא גם צולמה על ידי קרל לגרפלד, מיקאל ינסון ופטר לינדברג. הופעתה הראשונה בסרט עלילתי הייתה בסרט הקולנוע "האויב שבפנים: פרק הסיום" בשנת 2016, אותו ביים אביה. בסרט, היא גילמה את אלישיה מרקוס הצעירה, שאמה מגלמת בבגרותה. במרץ 2020, נחשף שהיא תגלם גרסה צעירה יותר של נטשה רומנוף בסרט הקולנוע משנת 2021 "האלמנה השחורה". באותה שנה היא לוהקה לתפקיד וונדי דרלינג בסרט הקולנוע "פיטר פן וונדי" שהוקרן לראשונה ב-28 באפריל 2023. אנדרסון מתאמת בטאקוונדו. היא גרה בשכונת הוליווד הילס (אנ') בלוס אנג'לס, קליפורניה. בנוסף לשפות האם שלה, אנגלית ורוסית, היא דוברת גם צרפתית ויפנית. אוור אנדרסון, ברשת החברתית אינסטגרם אוור אנדרסון, במסד הנתונים הקולנועיים IMDb (באנגלית) אוור אנדרסון, באתר Rotten Tomatoes (באנגלית) "MillaJ.com :: The Official Milla Jovovich Website :: From Milla November 2007". www.millaj.com. אורכב מ-המקור ב-9 בפברואר 2020. נבדק ב-24 בנובמבר 2020. {{cite web}}: (עזרה) VanHoose, Benjamin (3 בפברואר 2020). "Family of Five! Milla Jovovich and Paul W.S. Anderson Welcome Daughter Osian". People. Meredith Corporation. {{cite web}}: (עזרה) "Milla Jovovich's Daughter Ever, 12, Opens Up About Having to 'Prove' Herself in Hollywood". PEOPLE.com (באנגלית). אורכב מ-המקור ב-21 באפריל 2020. נבדק ב-24 בנובמבר 2020. {{cite web}}: (עזרה) Ever Anderson | An Articulation — Flaunt Magazine, Flaunt Magazine, ‏6 במרץ 2020 "Ever Anderson". Interview Magazine. 6 בדצמבר 2016. נבדק ב-1 בדצמבר 2020. {{cite web}}: (עזרה) Peter Pan e Wendy | Live-action terá refilmagens, saiba mais - Nerd Site, Nerd Site, ‏5 בundefined 2022 Bardsley, Ella (28 בינואר 2020). "10 Things You Didn't Know About #LOVE23's Cover Star Ever Anderson". Love Magazine. Condé Nast Britain. {{cite web}}: (עזרה) Bear, BJ Panda (10 באפריל 2020). "Ever Anderson: An Articulation". Flaunt Magazine. נבדק ב-1 בדצמבר 2020. {{cite web}}: (עזרה) Kroll, Justin (10 במרץ 2020). "Disney's Live-Action 'Peter Pan' Movie Finds Its Wendy and Peter (Exclusive)". Variety. אורכב מ-המקור ב-11 במרץ 2020. נבדק ב-10 במרץ 2020. {{cite web}}: (עזרה)
תהילים ס"ה

תהילים ס"ה הוא המזמור השישים וחמישה בספר תהילים (לפי המספור בוולגטה ובתרגום השבעים, המזמור ממוספר כמזמור ה-64). המזמור עוסק בתהילה לה' שסולח לחוטאים ומקרב את השבים אליו. וכן ממלא את העולם ברוב טובה ובהדר. המזמור מכיל ארבעה עשר פסוקים והוא שיר שבח ותודה ממי שזכה בקרבת האל, "אַשְׁרֵי תִּבְחַר וּתְקָרֵב"(ה). והקרובים זוכים גם בשפע רב של ביטחון, יחס ורוב טובה:"נִשְׂבְּעָה בְּטוּב בֵּיתֶךָ". המשורר שמח על הביטחון ותשומת הלב מהאל "בְּצֶדֶק תַּעֲנֵנוּ... מִבְטָח כָּל קַצְוֵי אֶרֶץ"(ו'-ט'), הכי בטוח כשהמענה והביטחון מגיעים ממי שברא את העולם ושולט בו "מֵכִין הָרִים בְּכֹחוֹ" ו"מַשְׁבִּיחַ שְׁאוֹן יַמִּים" עד שאפילו במקומות הכי נידחים "יִּירְאוּ יֹשְׁבֵי קְצָו‍ֹת מֵאוֹתֹתֶיךָ". ובסוף יגיע גם השפע הגשמי "פָּקַדְתָּ הָאָרֶץ וַתְּשֹׁקְקֶהָ רַבַּת תַּעְשְׁרֶנָּה"(י'-י"ד) שפע של גשם שמצמיח יבול מבורך שכל הטבע נהנה ממנו ואומר שירה, "יִתְרוֹעֲעוּ אַף יָשִׁירוּ" הפרק נאמר בשחרית של יום כיפור. פסוק ג' מופיע כפזמון חוזר של פיוט ליום כיפור פסוק ה' הוא אחד הפסוקים הפותחים את טקס ברית המילה מפסוק י"ד למדו חז"ל שמעשר בהמה הוא בא' בתשרי פסוק ב' מולחן ומופיע בשירים ביניהם "תוכו רצוף אהבה" של ישי ריבו. מדיה וקבצים בנושא תהילים ס"ה בוויקישיתוף תהילים ס"ה מתוך פרויקט 929 לוח דינים ומנהגים אנא ה' רחמך יראו פיוט ליום כיפור תלמוד בבלי, מסכת ראש השנה, דף ח עמוד א' הרב אליעזר מלמד הלכות מעשר בהמה באתר פניני הלכה תוכו רצוף אהבה של ישי ריבו, סרטון באתר יוטיוב
קובץ לוג

במערכות ממוחשבות, קובץ לוג הוא קובץ שבו נרשמים אירועים חשובים בפעולת המערכת, לשם בקרה של פעולת המערכת ולמטרות נוספות. דוגמאות: במערכת לניהול מסד נתונים כל גישה למסד הנתונים תירשם בקובץ הלוג של המערכת, כך שבמקרה של דליפת מידע מהמערכת, למשל, ניתן יהיה לברר מי הם המשתמשים שניגשו למידע זה. קובץ לוג שבו נרשמות תקלות בפעולתה של התוכנה מאפשר למתחזקי המערכת לטפל התקלות אלה לשם מניעת הישנות שלהן. בתוכנה המשמשת לעדכון מסד נתונים נרשמת בקובץ הלוג כל תנועה במערכת. רישום זה משמש לצורכי בקרה (מי שינה נתון מסוים, מה הייתה התפוקה של כל מדווח וכדומה), ובמקרה של תקלה המצריכה שחזור של מאגר הנתונים לגרסת גיבוי שלו מאפשר קובץ הלוג לחזור על כל התנועות ממועד יצירת הגיבוי ועד לתקלה. בויקיפדיה מנוהלים קובצי לוג אחדים (ראו עזרה:יומנים) שבהם נרשמות שלל פעולות שנעשו, כגון דפים שנמחקו ושינוי הרשאות משתמש. עיצוב קובץ הלוג הוא חלק מעיצוב המערכת, וכולל קביעה של פרטים שיירשמו בו. אסדרה של תוכנה, כגון SOX, PCI DSS, HIPAA דורשת קיומו של קובץ לוג. Syslog הוא תקן מבוסס UDP לקובץ לוג של מסרים אלקטרוניים. בשנת 2009 החליטה IEEE להפוך את Syslog לתקן - RFC 5424. Log4j היא ספריית קוד פתוח מבוססת Java, חלק ממיזמי קרן התוכנה אפאצ'י, המשמשת לניהול קובצי לוג. מדיה וקבצים בנושא קובץ לוג בוויקישיתוף
קופי

האם התכוונתם ל... אישים ששמם קופי: קופי (זמרת) – זמרת רגאיי ג'מייקנית אמיר קופי – כדורסלן אמריקאי גרשון קופי – כדורגלן גנאי ג'ו קופי – מתאבק סקוטי מארק קופי – מתאבק סקוטי פאוסטו קופי – רוכב אופניים איטלקי פול קופי – שחקן הוקי קרח קנדי קואקו הרווה קופי – כדורגלן בורקינאי אחר: קופי לואק – קפה המיוצר מפולי קפה שעברו במערכת העיכול של גחן דקלים אסייתי וגחניים אחרים קוף קפה
קופר קוך

קופר קוך (באנגלית: Cooper Koch, נולד ב-16 ביולי 1996) הוא דוגמן ושחקן אמריקאי ממוצא יהודי. קופר קוך נולד וגדל בשכונת וודלנד הילס (אנ'), עמק סן גבריאל בדרום קליפורניה. יש לו אח תאום, עורך הקולנוע פייטון קוך. מצד אביו, בילי קוך, הוא ממוצא יהודי-פולני ויהודי-רוסי. הוא נכדו של מפיק הקולנוע והנשיא לשעבר של האקדמיה האמריקאית לקולנוע, הוק קוך (אנ') ושל ריטה ג'וי (ליטר); הנין של רות קוך ושל במאי ומפיק הקולנוע הווארד ו. קוך (אנ') (המפיק של הסרט טיסה נעימה, 1980). הוא קיבל תואר ראשון במשחק מאוניברסיטת פייס לאמנויות הבמה בניו יורק וסיים את לימודיו במאי 2018. נכון ל-2023, הוא מתגורר בלוס אנג'לס. הופעתו הראשונה בסרט קולנוע הייתה בגיל 11 לצד אנתוני הופקינס בסרט הקולנוע "עדות שבורה". בשנת 2017 שיחק בסרט הקצר "Mine". בשנים 2018–2019 שיחק בסרטים קצרים ובתפקיד אורח בסדרת הרשת "West 40s". בשנת 2019 שיחק בסרט הטלוויזיה "Less Than Zero" לצד אוסטין אברמס. באותה שנה השתתפו השניים בסרט הקצר "Decadeless ". קוך שיחק בתפקיד ראשי לצד אוסטין לרקין במחזה מאת דניס בוש, "Head First" שהוצג בפסטיבל "fresh fruit festival" לרגל 50 שנה למהומות סטונוול. בשנת 2020 שיחק בתפקיד ראשי בסרט הטלוויזיה "A New York Christmas Wedding" בהפקת נטפליקס לצד כריס נות'. באותה שנה שיחק בשני פרקים של סדרת הטלוויזיה "Power Book II: Ghost". בשנת 2022, קוך לוהק לתפקיד בסרטהמתח הלהטב"י "They/Them" לצד קווין בייקון ואנה קלמסקי. בשנה זו שיחק בסרט האימה הלהט"בי "נבלע" בכיכובו. בשנת 2024 שיחק בתפקיד ראשי בסדרה מפלצות: הסיפור של לייל ואריק מננדז. קופר קוך, במסד הנתונים הקולנועיים IMDb (באנגלית) קופר קוך, באתר AllMovie (באנגלית) קופר קוך, באתר Rotten Tomatoes (באנגלית) קופר קוך, באתר Metacritic (באנגלית) קופר קוך, במסד הנתונים הקולנועיים KinoPoisk (ברוסית) Tom Ford, Cooper Koch Net Worth, Net Worth Post, ‏3 ביולי 2016 Denise Petski, Deadline, Deadline, ‏4 ביולי 2018 Rick Porter, The Hollywood Reporter, The Hollywood Reporter, ‏3 ביולי 2018 Lamar Dawson, 'A New York Christmas Wedding': Holiday film takes on 'queerness, ethnicity and culture', NBC News, ‏3 בנובמבר 2020 Alex Ritman, The Hollywood Reporter, The Hollywood Reporter, ‏5 באוגוסט 2021 Quinci LeGardye, Who is Cooper Koch? What to Know About the Actor Who Plays Erik in 'Monsters: The Lyle and Erik Menendez Story', Marie Claire, ‏21 בספטמבר 2024 Anthony D'Alessandro, Deadline, Deadline, ‏5 בספטמבר 2021 Whistler Camp: Kevin Bacon to star in and produce Blumhouse horror film, JoBlo, ‏3 באוגוסט 2021
יוצא לאור

"יוצא לאור" הוא שיר שכתב, הלחין וביצע אהוד בנאי. השיר יצא לאור בשנת 1996 מתוך האלבום "עוד מעט". אהוד בנאי, נולד ב-31 במרץ 1953, הוא משורר, יוצר, גיטריסט, מלחין וזמר. הוא מכונה גם "האיש עם הכובע", "הרוקר עם הגיטרה", "היהודי עם הכיפה" ו"האומן שידע להיות הכול". אהוד התיישב בבית נטוש בוואדי בראש פינה ו-16 שנים לאחר מכן, כבר נהפך לאומן מוכר. השירים שלו הם הקשר בין החלומות למציאות הקשה שלו, בין העבר להווה עם מבט לעתיד. בשיריו ובספריו הוא מספר את סיפור חייו, משתדל לזכור הכול ולא להחסיר אף פרט. בראיון לאסף נבו, הדגיש שחשוב לו שידעו על הדרך שעבר, שידעו מה הסיפורים מאחורי השירים שלו ומאין באו. בשנת 1977 בראש פינה, בנאי היה שכן של אדם בשם נחמן פרקש, פושע, אשר ברח מהכלא כמה פעמים. יום אחד פרקש הגיע לצריפו של בנאי ובמהלך ביקורו, בנאי אמר לו כי ברצונו לשוט מעבר לים, לכרתים. פרקש כיוון את אהוד אל "השביל של הוואדי" וסיפר לו כי השביל ממשיך עד צפת, עובר דרך חיפה והים ומגיע הישר לכרתים. שיחה זו הובילה לשורה: "השביל הזה מתחיל כאן". אהוד בנאי כתב שיר על המסע שעבר, מסע רוחני ופיזי. הוא סיפר על המקומות שראה, ואמר כי "חלקם יפים, חלקם יפים פחות". מילותיו של פרקש נגעו לליבו של בנאי, מאחר שנבואתו התגשמה. האנשים שאהוד פגש שם נשארו עמו עד היום. נוסף על כך, בנאי מספר כי לאחר כמה שנים, כאשר ביקר בראש פינה, החליט לבקר בוואדי. בעודו מסתכל על הוואדי, נזכר בנאי במילותיו של פרקש; על היותו בודד ותימהוני, עם שיער בעננים וגיטרה, פוסע צעדים ראשונים ומהוססים בעולם הכתיבה והנגינה, בעל שאיפות, חסר ביטחון "ומתחיל ללכת לאט לאט על השביל הזה ויוצא לחיים חדשים בעיר הגדולה" כפי שכתב בשירו. אז, לדבריו, הוא הוציא עט והחל לכתוב במחברתו בשטף צלול ופתאומי את כל השיר. השיר כיום מזוהה מאוד עם שביל ישראל. יוצא לאור, באוסף המוזיקה הישראלית אהוד בנאי (1996) אהוד ומאיר בנאי לינוי אקלה (2012) משינה ואהוד בנאי (2015) ישי רביבו (2021) אסף נבו, ‏הילד בן 60: אהוד בנאי והאנתולוגיה של החיים, באתר ‏מאקו‏, 31 במרץ 2013 עפר גביש-אירועי זמר, יוצא לאור - גם השיר וגם מחברו, סיפורי שיר, באתר עפר גביש - אירועי זמר השביל הזה מתחיל כאן: הסיפור מאחורי שיר המסע של אהוד בנאי, באתר הספרנים, ‏2018-07-10 יוסימיוזיק - יוצא לאור אהוד בנאי - יוצא לאור, נבדק ב-2022-02-10 ישי רביבו - יוצא לאור, נבדק ב-2022-02-10
זן נדיר (שיר)

"זן נדיר" הוא פזמון עברי שנכתב על-ידי מאיר גולדברג, הולחן על-ידי קורין אלאל והופק על ידי יהודית רביץ. שוחרר לתחנות הרדיו במרץ 1992. זן נדיר היה שיר הנושא של אלבומה החמישי של אלאל והפך ללהיט ולאחד משיריה המוכרים והמצליחים ביותר, ולמספר גרסאות כיסוי. השיר הגיע לאלאל דרך הזמרת הראלה בר שהופיעה איתה בפסטיבל ילדים בחיפה בתחילת הקריירה ובו זיהתה כי יכול להיווצר קשר אומנותי בין גולדברג לאלאל. קורין הלחינה את השיר בעבור בר דרך מחברות שירים שמסר לה גולדברג ולימים שיתפו השניים פעולה מוזיקלית במה שהוביל ללהיטים רבים בהם ארץ קטנה עם שפם, הטבעת נפלה והתעשייה האבירית. בר הקליטה את השיר ראשונה לאלבומה השלישי אך הוא לא יצא לאור משום שהחליטה לפרוש ולא להמשיך בקריירת המוזיקה. לאחר כחמש שנים, פנתה אלאל לבר בבקשה לבצע את השיר בעצמה והשיר אף נתן את השם לאלבומה החמישי. השיר היה הפופולרי מבין שירי האלבום. הוצג כמועמד למצעדי הפזמונים השבועיים של רשת ג' בשנת 1992, בו שהה שמונה שבועות, מתוכם שבועיים בראש המצעד. במצעד השנתי תשנ"ב (1992) של רשת ג' הוא גם זכה להצלחה, ודורג במקום התשיעי. על פי חיים מזר, השיר מדבר על חוסר הביטחון של האנשים שפוגשים ביום יום, שמתביישים בזהותם ושאינם גאים בעצמם. הביישנות וחוסר הביטחון גורמים להם, מטאפורית, "להישאב אל תוך הקירות או אל האדמה", כפי שנכתב בשיר "נצמדים לקירות הבתים". לדבריו יש בשיר שלל רמזים למחשבות אובדניות של אנשים כאלה, שרק מחפשים מקום להימלט אליו. מקומות אלה נמצאים מתחת לאדמה, ובאים לידי ביטוי בשיר על-ידי המילים "מקלט" ובאמצעות הצירוף "ספינה שטובעת". הצירוף של הספינה הטובעת ממחיש בצורה ישירה את המחשבות האובדניות. בפזמון השיר טוענים אלאל וגולדברג שאין למחשבות אלו סיבה ושכל אחד מאיתנו שונה ומיוחד, ומבטאים זאת על ידי המטאפורה העיקרית בו שמופיעה בפזמון ובשמו "זן נדיר". מלבד הביצוע של קורין אלאל, ביצעו גרסאות כיסוי של השיר להקת "דיימונד'ז", יהודית רביץ, קורין אלאל והמכשפות, קורין אלאל ויהודית רביץ ותומר רז. גרסה נוספת לשיר בסגנון פופ אלקטרוני מבוצעת על ידי הזמרת, המפיקה ובוגרת התכנית "כוכב נולד 2" מיקה שדה. גרסה זו עמדה בראש הפלייליסט אינדי ישראלי בספוטיפיי. גרסה נוספת לשיר בוצעה בעונה העשירית של התכנית ״הכוכב הבא״ על-ידי יונתן ביטון, נגן הקלידים של להקת התקווה 6. גרסה זו תוארה על-ידי אסף אמדורסקי כ:״מלאה בנשמה, דמיון ורגש״. מידע על היצירה "זן נדיר" באתר מיוזיק בריינז זן נדיר, באוסף המוזיקה הישראלית שיר אחד 🎤 עיבוד טלוויזיוני להסכת | קורין אלאל - זן נדיר, סרטון בערוץ "כאן 11 - תאגיד השידור הישראלי", באתר יוטיוב (אורך: 27:22) מרב יודילוביץ', בחזרה לחיבוק של הקהל, באתר ynet, 26 באוקטובר 2006 אלי לפיד בתכניתו "כל ההתחלות" מראיין את הראלה בר והביצוע המקורי לשיר "זן נדיר" Eli Lapid Harela Ber, סרטון בערוץ "אלי לפיד Eli Lapid", באתר יוטיוב (אורך: 57:41) קורין אלאל, זן נדיר מסביר, באתר nrg‏, 15 בספטמבר 2005 רקע כתיבת השיר בדף הפייסבוק של הספרייה הלאומית, 18 במרץ 2022 זן נדיר – פזמונט, באתר pizmonet.co.il זן נדיר, באתר ישראל היום חיים מזר, הפחדים של קורין אלאל: ניתוח הפזמון "זן נדיר", באתר המולטי יקום של אלי אשד, ‏2008-10-29 מילים לשיר זן נדיר - מאיר גולדברג, באתר שירונט
עד מחר

"עד מחר" הוא שיר שנכתב, הולחן ובוצע על-ידי הזמר הישראלי אביתר בנאי. השיר יצא לאור ב-24 במאי 2009 כסינגל השני מתוך אלבום האולפן הרביעי שלו, לילה כיום יאיר (2009). השיר זכה בתואר "שיר השנה" במצעד הפזמונים העברי השנתי של גלגלצ לשנת תשס"ט. השיר הגיע למקום הראשון במצעד העברי השבועי של רשת ג'. השיר "עד מחר" מספר על אישה שיש לה מחשבות עצובות ומפחידות שממלאות את ליבה ומזיקות לה. נוסף לכך, השיר מספר על טיולים בשעת זריחה אחרי לילה בלי שינה, על הליכות מהירות בפארק הירקון שמטרתן להרפות את המתח המכאיב ועל ציפייה גדולה לחסד ולאהבה. הרגש של אביתר בנאי מועבר דרך מנגינה מעוררת געגועים. הוא פונה לאישה כמי שמציע את האפשרויות האחרות בחייה שהן להשתחרר או לברוח, בריחה ספונטנית לאור הזריחה בלי שמישהו ירדוף אחריה. למעשה השיר מתאר את הבריחה מהדברים הפנימיים שגורמים לעייפותה, עד שתחזור חזרה לחייה הרגילים. הפזמון, שכולל שלוש מילים בלבד "בוא עד אליי", מספק פתרון רגשי, שאומר כמו שם השיר "עד מחר" אבל שוב, בצורה פחות מפורשת. מי בא אל מי? לא ברור. ככל הנראה זה בנאי שקורא לעצמו. האלבום לילה כיום יאיר קיבל תואר של אלבום פלטינה. "עד מחר" זכה בתואר "שיר השנה" במצעד הפזמונים העברי השנתי של גלגלצ לשנת תשס"ט. סרטון השיר "עד מחר" באתר יוטיוב עד מחר (אביתר בנאי) – פזמונט, באתר pizmonet.co.il אביתר בנאי - "עד מחר", באתר וואלה, 24 במאי 2009 המצעד השנתי הישראלי תשס"ט, באתר גלגלצ אסף נבו, ‏קליפ חדש לאביתר בנאי - "עד מחר", באתר ‏מאקו‏, 2 ביוני 2009 אסף נבו, ‏אביתר בנאי בשיר חדש: "עד מחר", באתר ‏מאקו‏, 24 במאי 2009 אביתר בנאי, באתר פייסבוק בן שלו, אביתר בנאי מקבל את החטא, באתר הארץ, 3 בספטמבר 2013 אסף נבו, ‏לילה כיום, יאיר כפלטינה בוהקת, באתר ‏מאקו‏, 11 בינואר 2010
אנשי השקיעה

אנשי השקיעה (באנגלית: The Sundowners) הוא סרט קולנוע אמריקאי משנת 1960 בבימויו של פרד זינמן, עם רוברט מיצ'ם, דבורה קר ופיטר יוסטינוב בתפקידים הראשיים. התסריט מבוסס על רומן בשם זה מאת הסופר האוסטרלי ג'ון קלארי (אנ') משנת 1952. אנשי השקיעה הוא כינוי באוסטרליה לאנשים ומשפחות הנודדים ממקום למקום ללא מקום או פרנסה קבועה וחונים היכן שהם מגיעים עם שקיעת השמש. העלילה מתרחשת בשנות ה-20 של המאה ה-20 בשטח הענק של האאוטבק האוסטרלי ומתארת משפחה של נודדים שמתפרנסת מהעברת עדרים גדולים של כבשים למקומות בהם מבוצע גז שלהם למטרות צמר. צילומי החוץ נערכו באוסטרליה וצילומי הפנים בבריטניה. זאת פגישה משותפת נוספת של קר ומיצ'ם לאחר הופעת בסרט "רק אלוהים יודע, מר אליסון" ב-1957. פאדי קרמודי (רוברט מיצ'ם), אשתו איידה (דברה קר) ובנם שון (מייקל אנדרסון ג'ונ.) הם משפחה של "אנשי שקיעה" נודדים ברחבי מדבר האאוטבק האוסטרלי. פאדי מתפרנס מהעברת עדרים גדולים של כבשים לחוות לשם גז לתעשיית הצמר. איידה רוצה להתיישב במקום קבוע אבל פאדי אוהב את הנדודים והחופש. על רקע זה הם רבים מדי פעם ומשלימים. פאדי מקבל עבודה להעביר 12,000 כבשים לשם גז בעיירה קונדילה. הוא מצרף למסע את רופרט וונקר (פיטר יוסטינוב) שגם הוא אינו אוהב להתיישב במקום קבוע. הם מצליחים להעביר את העדר דרך שריפת יער ענקית ומגיעים לקודילה. הם מתאכסנים במלון היחד בעיירה אותו מנהלת האלמנה העליזה גב' פירת' (גליניס ג'ונס) שמתחילה ברומן עם וונקר. פאדי רוצה לשהות לילה אחד ולעזוב אבל איידה משכנעת אותו להישאר ולקבל עבודה בחוות גז הכבשים. היא מתקבלת שם כטבחית, וונקר כאוסף הצמר, פאדי כגוזז ושון כמטפל בפצעי הכבשים. איידה מתחברת לג'ין הלסטד (דנה מריל), אשתו של בעל החווה שמרגישה עצמה מנותקת מהחיים. שתיהן מקבלות ביחד לידה של אשת אחד הפועלים. הם מכריזים על תחרות גז כדי לאסוף כסף אבל פאדי מפסיד לגוזז קשיש. הוא מנצח בתחרות הטלת מטבע וזוכה ב-200 לירה שטרלינג ובסוס אותו הם מכנים "שקיעה" (Sundown) בדומה לחייהם. וונקר מאמן את שון והוא זוכה במרוץ סוסים. כעת יש להם כסף לקנות חווה אבל פאדי מפסיד את הכול בהימורים ושון מצליח להגיע ראשון במירוץ אך נפסל בגלל הפרעה לרוכבים האחרים. פאדי מתכוון למכור את "שקיעה" אך איידה מסרבת. היא מכירה באהבתו של פאדי לסוס ומעודדת אותו כי יתחילו שוב לחסוך כסף לבית קבוע. חמש מועמדויות לפרס אוסקר: פרס אוסקר לסרט הטוב ביותר פרס אוסקר לשחקנית הטובה ביותר – דברה קר פרס אוסקר לשחקנית המשנה הטובה ביותר – גליניס ג'ונס פרס אוסקר לבימוי הטוב ביותר – פרד זינמן פרס אוסקר לתסריט המעובד הטוב ביותר – איסובל לנארט מדיה וקבצים בנושא אנשי השקיעה בוויקישיתוף "אנשי השקיעה", במסד הנתונים הקולנועיים IMDb (באנגלית) "אנשי השקיעה", באתר נטפליקס "אנשי השקיעה", באתר AllMovie (באנגלית) "אנשי השקיעה", באתר Rotten Tomatoes (באנגלית) "אנשי השקיעה", באתר Box Office Mojo (באנגלית) "אנשי השקיעה", במסד הנתונים הקולנועיים KinoPoisk (ברוסית) קדימון לאנשי השקיעה, באתר יוטיוב פסקול המוזיקה של אנשי השקיעה, באתר יוטיוב אנשי השקיעה, באתר TCM אנשי השקיעה, הצנזורה לסרטים ומחזות, באתר ארכיון המדינה
חיל ההגנה האווירית של צבא איראן

חיל ההגנה האווירית של איראן (בפרסית: نیروی پدافند هوایی ارتش جمهوری اسلامی ایران) הוא זרוע נגד מטוסים של הצבא הסדיר של איראן ושולט ברשת המכ"ם הצבאית של המדינה. עד שנת 2008 היה חלק מחיל האוויר. בשנת 2008 פוצל מערך ההגנה האווירית מחיל האוויר האיראני והוקמה זרוע חדשה של חיל ההגנה האווירית בתוך צבא איראן. על פי הערכות החיל מונה 15,000 חיילים. החיל מפעיל מערכי טילי קרקע-אוויר ומכ"ם במטרה להגן על מתקנים קריטיים לאיראן מפני מתקפות חיילות אוויר זרים. בשנת 2017 דיווח מפקד החיל פרזאד אסמעילי כי מערכת ההגנה האווירית S-300 אשר סופקה על ידי רוסיה, הפכה למבצעית. בנוסף מפתחת איראן טילי קרקע-אוויר ומערכות מכ"ם בפיתוח מקומי. בשנת 2021 חנך מפקד החיל מערכת הגנה אווירית חדשה באזור מתקן הגרעין פורדו במקביל דיווח סגן שר ההגנה כי איראן צפויה להציג גרסה חדשה של מערכת ההגנה האווירית בוואר-373 העולה לטענתו על מערכת S-400 הרוסית. מערך ההגנה האווירית כולל על פי הערכות 12 סוללות בוואר-373, 8 סוללות S-300, עשרות סוללות טילי הוק, 7-10 סוללות SA-15 ובסה"כ כ-160 סוללות טילים נגד מטוסים. חיל ההגנה האווירית של איראן מוזכר בסדרת הטלוויזיה, "טהרן", כאשר בסיס לכאורה של החיל משמש כאחד המקומות שבהם מתרחשת עלילת הסדרה. מדיה וקבצים בנושא חיל ההגנה האווירית של צבא איראן בוויקישיתוף ניר דבורי, ‏לא רק פצצות חודרות: ההיערכות של ישראל ליום הדין של איראן, באתר ‏מאקו‏, 13 ביולי 2023 2019 Iran Military Power Report, Defense Intelligence Agency, ‏2019 איראן: "מערכת הטילים S-300 מבצעית  השמיים שלנו בטוחים", באתר וואלה, 4 במרץ 2017 נטע בר, איראן מתגברת את ההגנה האווירית סביב מתקני הגרעין, באתר ישראל היום, ‏26 באוגוסט 2021 שי לוי, ‏הגנרלים האיראנים שאחראים להרתיע את ישראל מלתקוף את מתקני הגרעין, באתר ‏מאקו‏, 13 באוגוסט 2021 סדרת הטלוויזיה טהרן, פרק 8, כאן, 27 ביולי 2020
שירו של שפשף

"שירו של שפשף" הוא שיר שכתב יאיר ניצני בשנת 1985 לסרט המוזיקלי "שוברים". מאיר בנאי הלחין את השיר וביצע אותו בסרט, ואף השתתף בו כשחקן. דמותו בסרט נקראה "שפשף", ומכאן שם השיר. השיר עוסק במשמעות הערך "יחד". בשיר מוצגת מערכת ההפכים של יחד ולחוד. ה"יחד" של כולם, כפי שנכתב בשיר: "כן ללכת יחד אל האור", אל מול האדם הרגיל שבשגרתו הוא חי ופועל לבד ובבדידות: "מה אני? אני רק בן אדם". בסוף שנת 1984 פנה הבמאי אבי נשר אל יזהר אשדות כדי להפיק ולהלחין שיר לסרט המוזיקלי "שוברים". לקראת צילומי הסרט החליט אבי נשר להוסיף דמות חדשה בשם "שפשף", אותה גילם מאיר בנאי. בנאי השמיע לנשר ולאשדות מנגינה חדשה שחיבר לטובת הסרט, אשר מצאה חן בעיני אשדות והוא החל לעבד אותה. יאיר ניצני, שותפו של אשדות ללהקת תיסלם שנמנה עם מפיקי הסרט וצוות שחקניו, הכתיב לאשדות את מילות השיר. השיר זכה לתגובות חיוביות והוחלט שבנאי יבצע אותו. השיר "שירו של שפשף" דן בעיקר על כוחו של היחיד מול כוחו של ה"ביחד". השיר פותח ב"אני - מה אני?", ונועד לעורר מחשבה לגבי משמעות קיומו של הפרט לפני הכלל. השורה "אני חי ועובד כמו כולם" מעבירה אף היא מסר של פשטות. המילה "יחד" חוזרת בשיר כמה פעמים, ועולה בו בשני היבטים ומעגלים: היבט חברתי-קהילתי-לאומי, "ונַראה לעולם שביחד כולם, אז יחד, כן ללכת יחד ...", ובהיבט האישי-זוגי "ואיתך ביחד לאהוב". ה"יחד" מוצג בשיר בניגוד לשגרת חייו של אדם, שחי ביחידות ואולי בבדידות: "מה אני? אני רק בן אדם, אני חי ועובד כמו כולם...". בשיר מובעת העמדה שה"יחד" הוא כוח, הוא מסמל התאחדות המובילה לעשייה משותפת, להתגברות על קשיים ולהתקדמות משמעותית, וכן מעצימה את הפרט היחיד. בשנת 2017 ביצעה יובל דיין את השיר בטקס מצטיינים בבית הנשיא שנערך ביום העצמאות. בשנת 2020 ביצעו נועה קירל, יהונתן מרגי, עדי ביטי, עדן מאירי ואחרים את השיר במשדר יום העצמאות ה־72 למדינת ישראל. שירו של שפשף, באוסף המוזיקה הישראלית שיר של יום - ואהבת לרעך כמוך, באתר CallText יזהר אשדות, מאיר בנאי והסיפור של ״שירו של שפשף״, באתר יזהר אשדות יובל דיין - שירו של שפשף, נבדק ב-2022-02-10 שירו של שפשף - משדר יום העצמאות ה-72, נבדק ב-2022-02-10
החיים יפים (שיר)

החיים יפים הוא שיר שביצעה הזמרת אחינועם ניני. השיר הוא אחד הלהיטים הגדולים של אחינועם ניני. מילות השיר באנגלית ובעברית נכתבו על ידיה ועל ידי גיל דור. הלחן לקוח מפסקול הסרט "החיים יפים", שהלחין ניקולא פיובאני. השיר אינו עוסק באופן ישיר בעלילת הסרט. הסרט ״החיים יפים״, שביים רוברטו בניני יצא לאקרנים ב-1997. זה סרט שואה שבניני הפך אותו לקומדיה טרגית העוסקת בשואת יהודי איטליה. לאחר הקרנתו נוספו למנגינת הרקע המילים, שנכתבו בתחילה באנגלית בשם  "Beautiful That Way” ומאוחר יותר נכתבו לשיר מילים בעברית. לדברי אחינועם ניני, פנה המלחין ניקולא פיובאני אליה ואל הגיטריסט והמעבד גיל דור וביקש מהם לכתוב מילים לאחד מהקטעים בפס הקול של הסרט ולהפכן לשיר. הסרט "החיים יפים" מעביר את המסר המרכזי שהוא החיים יפים, וכל עוד אפשר יש למצות אותם, גם אם לשם כך צריך לפעמים להעמיד פנים. אולי זה משחק, אבל הצחוק מזכיר שהמשחק נמשך, והחיים יפים כל כך. את יופיים של החיים מתארת אחינועם ניני בתיאורי היום יום הטריוויאליים, שהם אלה ההופכים את החיים ליפים כל כך: סתם, חיוך ללא סיבה / תום, ימים של אהבה / שיר ישן לאור ירח / וריח משכר שלך / וכך אותך אני זוכר. סרטון השיר "החיים יפים" באתר יוטיוב מילות השיר "החיים יפים" באתר שירונט בואי, אחינועם, באתר ישראל היום, תרבות מוסיקה, ‏30 אוקטובר 2017 אחינועם ניני - החיים יפים, נבדק ב-2022-02-10 החיים יפים - אחינועם ניני, באתר אולפני לב - הראשון בפלייבקים מילים לשיר החיים יפים - אחינועם ניני, באתר שירונט heitner, פינתי השבועית ברדיו: החיים יפים, באתר הבלוג של אורי הייטנר, ‏2017-04-24 אריק קנס, עכבר העיר, מ"עמוד האש" עד "החיים יפים": הסיפורים מאחורי שירי יום השואה, באתר הארץ, 8 באפריל 2018
אחכה לך

השיר "אֲחַכֶּה לְךָ" נכתב על ידי דודו ברק, והלחין אותו נתן כהן. השיר מופיע באלבומה היחיד של להקת הנשמות הטהורות, שהופיע בשנת 1975. בילדותו, השתתף הפזמונאי דודו ברק במקהלת "פינת הילד", שם הכיר את המשוררות לאה גולדברג, מרים ילן שטקליס, אנדה עמיר, ובלהה יפה. הוא עבד שנים רבות כעורך תוכניות מוזיקה ברדיו. נוסף לכך, פרסם שבעה קובצי שירה ובמקביל חיבר פזמונים רבים שהולחנו ושזכו למבצעים מוכרים, להקלטות ולהצלחה רבה. השיר נכתב בין מלחמת ששת הימים למלחמת יום הכיפורים. בעת מלחמת יום הכיפורים השיר סימל את ציפייתן של נשים לאהוביהן שיחזרו מהקרב. דודו ברק כתב את השיר במיוחד לנאוה ברוכין, סולנית הנשמות הטהורות. השיר נכלל באלבומה היחיד של השלישייה, שכללה לצד נאוה ברוכין את נתן כהן ואת יורם ירוחמי. הוא נכנס למצעדי הפזמונים השבועיים של הגל הקל, ובמצעד השנתי לשנת תשל"ג (1973) של התחנה דורג השיר במקום ה־12. השיר המשיך להופיע במצעד עוד 14 שבועות לפחות, ומתוך 14 השבועות הוביל את המצעד למשך שבוע אחד. שיר זה הוא השיר היחיד של הנשמות הטהורות שהגיע למצעדים השנתיים. השיר הוקלט במקור על ידי שלישיית הנשמות הטהורות (עם הסולנית נאוה ברוכין) באביב 1973 (לחן ועיבוד: נתן כהן), ונכנס למצעדי הפזמונים ביולי 1973. השיר נכלל באלבומה היחיד של הלהקה. בשנת 1994 השיר זכה לחידוש מפי הזמרת דפנה דקל, בעיבוד של רועי זו-ארץ ונכלל באלבומה השני של הזמרת ("דפנה דקל"). בשנת 1997 השתתפה הזמרת ג'וזי כץ באלבומו של נתן כהן "תחנת דרכים", בביצוע מחודש לשיר. זמרים נוספים שביצעו את השיר הם שרון קרלן, ירדן ג'רפי, יובל דיין, וכן נתן כהן עצמו. הנשמות הטהורות - אחכה לך, סרטון בערוץ "OldIsraeliSongs משירי ארץ ישראל הישנה והטובה", באתר יוטיוב (אורך: 03:48) דודו ברק | המרכז לחקר המוזיקה היהודית, באתר jewish-music.huji.ac.il דודו ברק, באתר library.osu.edu בית לזמר - מילים לשיר אחכה לך, באתר zemer.nli.org.il אחכה לך (הנשמות הטהורות) – פזמונט, באתר pizmonet.co.il ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.